Diari Oficial de la Generalitat Valenciana


Sumari del DOGV 6521, del 16-05-2011 (2011/5165)

Notificació de la sentència dictada en el procediment ordinari número 121/2008.
-------------------------------------------------------------------------------

### Dades del document

Número de DOGV
:   6521

Data del DOGV
:   16-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5165


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 121/2008. [2011/5165]  
Procediment ordinari 000121/2008  
En aquest procediment ordinari seguit a instàncies d'Asfin contra el Centro de Diseño de Marina Alta i Jorge Romany Pastor s'ha dictat la sentència, que literalment diu el següent:  
«Sentència  
Dénia, 31 de juliol de 2009   
Mª Isabel Llambés Sánchez, jutgessa del Jutjat de Primera Instància i Instrucció número 6 de Dénia i partit judicial, he vist aquestes actuacions de judici ordinari número 121/2008, seguides a instàncies de l'entitat Asfin, SL; contra el Centro de Diseño de Marina Alta, SL i contra Jorge Romany Pastor, amb l'assistència lletrada i representació processal que es troba recollida en les actuacions.  
  
Antecedent de fet  
Primer. La procuradora de la part actora en la representació que té, va presentar escrit on formulava demanda de judici ordinari per reclamació de quantitat, més interessos i costes, i es basava en els fets que consten en aquesta i que es donen per reproduïts i, després d'al·legar els fonaments de dret que es van estimar d'aplicació, va acabar suplicant que es dictara sentència en què es condemnara al demandat a abonar a la seua representada la quantitat reclamada, més els interessos i tot això, amb expressa condemna de costes a la demandada.   
  
Segon. Admesa a tràmit la demanda de judici ordinari es va dictar la interlocutòria on s'acordava la seua tramitació i també traslladar-la a la demandada i citar-la perquè la contestara en el termini de 20 dies, presentat aquest escrit de contestació, a fi d'oposar-se a les pretensions de la part actora i formular les excepcions que es troben recollides en les actuacions. Indicar que el segon dels codemandats, el senyor Romany, no va contestar a la demanda per la qual cosa va ser declarat en situació de rebel·lia processal.  
Es va convocar a les parts a la celebració de l'audiència prèvia, cosa que es va celebrar per al compliment de les seues finalitats.  
Tercer. En l'esmentada audiència prèvia es va convocar a les parts per a la celebració del judici el dia 28 de juliol de 2009, data en què es va celebrar amb l'assistència d'ambdós parts, i es va practicar la prova proposada i ja admesa, i les actuacions quedaren vistes per a sentència.  
  
Quart. En la tramitació d'aquestes actuacions s'han observat totes les prescripcions legals en vigor.   
  
Fonaments de dret  
Primer. En aquest supòsit la part actora, exercita una acció de reclamació de quantitat contra els demandats, per la realització de determinats projectes. La part actora justifica fonamentalment l'existència del deute en les corresponents factures emeses per l'entitat reclamant i visat per part del col·legi d'arquitectes dels projectes, que determinen l'existència efectiva dels serveis prestats. Es destaca el document de data 11 de maig de 2006, com a reconeixement de deute realitzat per part del senyor Romany a favor de l'entitat reclamant.  
  
Per la seua banda el demandat nega l'existència d'una relació comercial entre les entitats, així com la realització d'aquests encàrrecs, i s'impugna l'autenticitat del document de reconeixement de deute de data 11 de maig de 2006, i s'indica que aquest document va ser subscrit pel senyor Romany en nom propi i no com a representant de l'entitat demandada.  
Segon. Començant per l'anàlisi i resolució de la primera de les pretensions que configuren l'objecte del procés, sent aquesta la reclamació de pagament efectuada per l'entitat actora, l'objecte de la controvèrsia se centra a determinar, si els codemandats en l'actualitat deuen algun tipus de quantitat pels treballs realitzats per l'entitat actora.   
  
Cal indicar que la pretensió de la part actora ha quedat perfectament acreditada a través de la prova desenvolupada durant la celebració del judici. Així, l'efectiva realització d'aquests treballs i projectes ha quedat constatada pels visats emesos per part del col·legi professional sobre aquests.  
Sobre l'impagament dels serveis prestats, indicar que aquest fet controvertit ha quedat constatat a través de les factures emeses per l'entitat actora i aportades al procés, així com pel document de data 11 de maig de 2006, sent aquest un reconeixement de deute subscrit pel senyor Romany. La part demandada únicament s'oposa al valor probatori d'aquest element documental, i s'al·lega que el document el va subscriure el senyor Romany en nom propi i no com a representant de l'empresa, ja que no tenia poders d'aquesta. No obstant això, i de conformitat amb les al·legacions de la part actora, ha quedat acreditat a través de la documental aportada, certificat emés pel Registre Mercantil, que el senyor Romany era administrador de la mercantil, i que hui en dia encara hi continua com a administrador, per la qual cosa de conformitat amb el que indiquen els articles 20 i 21 del Codi de Comerç i article 9 del Reglament del Registre Mercantil, el contingut del registre es considera vàlid, i no podrà perjudicar a tercers de bona fe. Per tot això, cal estimar la demanda en la forma que s'indica en la part dispositiva d'aquesta resolució.  
  
Tercer. Per tot el que s'ha exposat es procedeix a l'estimació de la demanda i la condemna del demandat en la forma sol·licitada pel demandant i d'acord amb l'article 394 de la Llei d'Enjudiciament Civil. S'imposen les costes al demandat.  
  
Dispositiva  
Estime la demanda promoguda per la procuradora Isabel Daviu Frasquet, en nom i representació d'Asfin, SL i condemne de forma conjunta i solidària a l'entitat Centro de Diseño de Marina Alta, SL i Jorge Romany Pastor a abonar a la part actora la suma de 17.936,09 euros, més els interessos legals moratoris corresponents a la suma reclamada des del moment d'interposició de la demandada i costes processals.   
  
Notifiqueu aquesta resolució a les parts, i feu-los saber que no és ferma, perquè contra aquesta es pot interposar un recurs d'apel·lació, de conformitat amb l'article 455 de la Llei d'Enjudiciament Civil.  
Deduïu testimoniança literal d'aquesta sentència que quedarà en les actuacions, amb inclusió de l'original en el llibre de sentències.   
Aquesta és la meua sentència, que pronuncie, mane i firme.   
Publicació. L'anterior sentència ha sigut donada i publicada en el dia de hui, per la jutgessa que la subscriu, mentre celebrava audiència pública, davant de mi, el secretari, en done fe.».  
Atés que el demandat, Jorge Romany Pastor, es troba en parador desconegut, s'expedeix aquest edicte a fi que li valga de notificació en forma deguda.   
  
Dénia, 19 d'abril de 2011.- El secretari judicial: Vicente Vaillo Oliveras.